अजय देवगन की आखिरी फिल्म शिवाय थी जिसके निर्माण और निर्देशन के साथ-साथ अजय ने इसमें मुख्य भूमिका भी निभाई थी. उन्होंने हाल ही में मिलन लूथरिया की फिल्म बादशाहो की शूटिंग समाप्त की है, इस फिल्म में इलियाना डिक्रूज और इमरान हाशमी भी नजर आएंगे. गोलमाल अगेन इस साल दिवाली पर रिलीज होने वाली है. पिछले साल अजय की शिवाय और करण जौहर की ऐ दिल है मुश्किल के बीच दिवाली के मौके पर बॉक्स ऑफिस पर टक्कर हुई थी. वहीं, इस साल यह फिल्म दिवाली पर रजनीकांत और अक्षय कुमार की 2.0 और अमिताभ बच्चन की आंखें 2 से टकराएगी.